
				When we observe children interacting with one another, we can see that their basic instinct is simply to play together irrespective of their background. Thus, during childhood, there is not much of a sense of differentiation. However, as people grow older, there is the tendency to find differences and gradually lose the natural sense of closeness to one another. One of the causes for this development could be the current modern education system which puts too much focus on material development. As a result, our basic human values like warm heartedness, forgiveness, tolerance, contentment and self-discipline re-main unaddressed even though loving kindness and compassion are our basic human nature.

				It is my firm belief that study of our fundamental human values need to be incorporated in the school curriculum so that children can be nurtured to be more compassionate human beings. Just as we take care of the physical and mental development of our children, we must pay equal importance to the development of warm-heartedness in them through the use of common sense, common experience and scientific evidence. 

				Therefore, I hope that this book, Keys to a Better Life - yoga for youngsters, will be useful for both physical and mental growth of our younger generation. May it contribute in building a more peaceful society with warm heartedness and a sense of the oneness of humanity.

				18 år gamle Grethe følte på presset overalt – på skolen, blant venner, i hverdagen. Hun strevde med følelsen av å måtte tilpasse seg, kle seg og oppføre seg på bestemte måter bare for å bli akseptert. «Jeg er en stresset person,» sa hun, særlig når det gjaldt skolen. Det var nettopp denne konstante opple-velsen av stress som gjorde at hun ville prøve yoga. Gjennom yoga fant Grethe et pusterom – et sted hvor hun følte at hun kunne legge vekk bekymringene, stenge ute presset og bare være seg selv. Yogaen ble en pauseknapp i livet hennes, en mulighet til å slappe av, lytte til kroppen, kjenne på pusten og bli mer bevisst på sine egne følelser.

				I mange år hadde Grethe danset, noe hun likte veldig godt. Men etter hvert hadde gleden blitt erstattet av krav om stadig å bli bedre, helst den beste. På yogamatten, derimot, opp-levde hun noe annerledes. Hennes inntrykk var at på yoga fokuserte alle mest på seg selv. Her kjente Grethe at hun slapp å sammenlikne seg med andre, noe hun satte stor pris på. Yogaens fokus på «her og nå» ga henne en ro som gjorde at stresset forsvant. For Grethe ble yoga et tilfluktssted, hennes egen «havn» – et sted hvor hun kunne slippe unna presset og kjenne på friheten til å være seg selv. Denne plassen ble så viktig for henne at hun ikke ønsket å dele den med venner; det var hennes fristed, et rom der hun kunne ta en pause fra omverdenen og finne ro.1 

				Hvordan kan yoga gi ungdom nøkler til et bedre liv, støtte deres utvikling gjennom oppveksten, dempe hverdagsstresset og fremme deres fysiske og psy-kiske helse? 

				I denne boken forsøker vi å besvare disse spørsmå-lene, basert på forskning på yoga. I syv kapitler med øvelser presenterer vi konkrete yogapraksiser som kan fungere som verktøy til et bedre liv. I tillegg vil du i boken bli kjent med hvordan yogafilosofi kan gi verdifulle innsikter, og være en kilde til refleksjons-spørsmål for ungdom som hjelper dem å bli bedre kjent med seg selv. Men først, la oss utforske hva yoga egentlig er.

				Hva er yoga

				Digitale media kan gi inntrykk av at yoga er noe slan-ke kvinner i tettsittende klær driver med. Men yoga passer i utgangspunktet for mennesker i alle aldre, både menn og kvinner. I Vesten oppfatter mange yoga primært som ulike fysiske øvelser som krever fleksibilitet og smidighet. Imidlertid er yoga basert på gammel indisk filosofi og er et verktøy for å finne ro og forstå seg selv bedre.2 Gjennom ulike teknik-ker, som inkluderer fysiske øvelser, pusteøvelser og meditasjon, bidrar yoga til at vi blir bedre kjent med oss selv og utvikler vår bevissthet.

				Yoga som livsstil

				Yoga kan også sees som en livsstil. Den indiske yo-ga-guruen Gitananda beskriver yoga som en måte å leve på som integrerer alle aspekter av deg selv, slik at alt i livet ditt fungerer i harmonisk samspill.3 Yoga som en levemåte har som mål gi bedre helse – fysisk, mentalt, moralsk og åndelig.4

				Betydningen av ordet yoga

				”Yoga” kommer fra sanskrit yui, som betyr forening eller sammensmelting. Yoga innebærer å integrere kropp, sinn og sjel og forene de ulike delene av per-sonligheten vår. Dette kan skape en større grad av balanse og et mer harmonisk liv.5 Noen poengterer at yoga bidrar til å få kontroll over oss selv, både kropp og sinn, og til å øke vår bevissthet.6 Yoga er også en måte å utvikle ferdighet i handling, slik at vi fungerer godt i livet vårt.7 Yoga blir dermed et verdifullt verktøy for selvutvikling og selvregulering, med målet om å leve et godt og balansert liv.8 

				Yoga som firedelt bevissthet

				Yoga innebærer en helhetlig forståelse av mennesket og et målrettet forsøk på å utvikle en økt bevissthet. Målet er å oppnå en firedelt bevissthet: 

				en forståelse av kroppen og hvordan den fun-gerer, 

				en innsikt i hvordan følelser påvirker kroppen, 

				å forstå hvordan sinnet kan kontrollere både fø-lelser og resten av kroppen, 

				en bevissthet om selve bevisstheten eller en form for meta-bevissthet. 

					

				Forutsetningen for å øke bevisstheten er en erkjen-nelse av egen manglende bevissthet. For mange er dette det ultimate målet med yoga – å oppnå en til-stand av økt bevissthet, klarhet og konsentrasjon, der sinnet er stabilt, fokusert og i harmoni.9

				Yogaens filosofiske grunnlag

				I denne boken skal vi også utforske det filosofiske grunnlaget for yoga, gjennom Maharishi Patanjalis Yoga Sutras, en milepæl i yogaens historie. Yoga Sutras består av 195 eller 196 korte sutras eller læ-resetninger, ment for å bli husket og sunget. Disse sutraene ble trolig nedskrevet rundt 2500 år før Kris-tus.10 Patanjalis Yoga Sutras har hatt stor innflytelse og er basis for de fleste klassiske yogaretninger.

				Yoga beskrives ofte som et verktøy for å oppnå Samadhi, en tilstand av dyp konsentrasjon eller lykksalighet.11 Den mest kjente og siterte sutraen fra Patanjalis Yoga Sutras er nummer to, ”yogah chittivrtti nirodhah” som kan oversettes på flere måter: ”Yoga er dempingen av mental turbulens» og ”Yoga bringer sinnets aktivitet til stillhet”.12 Denne sutraen fremhever at essensen av yoga er å roe ned sinnet. 

				En annen viktig sutra fra Patanjalis Yoga Sutras er nummer en: “Atha yoga-anushasanam”, som betyr “Nå starter studiet av yoga” eller “Yoga begynner med 

				disiplin”. Denne sutraen understreker at yoga er en praksis som krever til stedeværelse – praktisering skjer her og nå, i øyeblikket. Patanjali omtaler også «åtte lemmer» eller «asthangas» i Yoga Sutras, som er sentrale for å forstå hva en helhetlig praktisering av yoga innebærer. Disse vil bli utdypet i del tre av boken.

				Yoga som nøkler til et bedre liv

				I boken stiller vi spørsmål om hvordan yoga kan bidra til ferdigheter og verdier ungdom trenger for å møte livets utfordringer. Vi som forfattere av boken me-ner at yoga kan være en nøkkel til å ruste unge for fremtiden. Ved å integrere yoga i unges hverdagsliv kan flere unge få tilgang til verktøyene yoga gir for å oppnå et bedre liv.

				I kapittel åtte «Hvordan kan yoga bidra med nøkler til god helse og livsmestring for ungdom» tar Ingunn Hagen oss med på en reise inn i hvordan holistisk yoga kan bidra til god mental helse og trivsel for unge, basert på forskning og på en utdypning av yogaens grunnelementer. Her kan vi lære om hvordan yoga kan styrke kroppen, forbedre den psykiske helsen og bidra til å regulere følelsene. Dette kan gi ro og redusere stress – noe som er forutsetninger for livs-mestring og positiv selvutvikling for ungdom. 

				Vi vil også, gjennom presentasjon av forskning og er-faring, samt via konkrete øvelser, vise hvordan yoga kan redusere stress og forbedre konsentrasjon og læring hos unge. Gjennom yoga håper vi også at ungdom vil oppdage ressursene som bor i dem og lære hvordan de kan hente frem disse når de trenger 

				dem. Målet vårt er å gi unge erfaringer, innsikter og konkrete øvelser som kan støtte dem i å utvikle sin personlige identitet. Dette handler ikke om nye for-ventninger og krav, men om å gi unge nyttige verktøy for å være mer til stede i kropp, sinn og sjel. Slik kan ungdom få nøkler til et bedre hverdagsliv.

				Yoga som et verktøy for selvutvikling

				Noen er skeptiske til yoga fordi de forbinder det med India og hinduismen. Men er yoga bare for hinduer? Gitananda argumenterte for at selv om yoga ble ut-viklet i India, er det ikke noe som tilsier at yoga kun er for hinduer.13 Tvert imot, yoga er en praksis som kan hjelpe hvem som helst med å bli en bedre versjon av seg selv —enten man er kristen, muslim, budd-hist, jøde, hindu eller noe annet. Yoga er i primært et verktøy for selvutvikling og for å leve et liv i større grad av harmoni.

				Yoga har sine røtter i India, hvor hinduismen er den dominerende religion. Georg Feuerstein, som er en fremtredende ekspert på yoga, forklarer at yoga ikke er en religion i tradisjonell forstand. Yoga er heller preget av en dyp åndelighet knyttet til de religiøse ritualene i hinduismen, buddhismen, jainismen og sikhismen.14 Dette innebærer at yoga kan ha et vo-kabular, verdenssyn og troselement som vekker frykt hos noen og spenning hos andre. 

				Ungdom og livsmestring 

				Ungdom trenger å utvikle en god helse og mestre livet på best mulig måte. Hvordan kan yoga bidra til god helse og livsmestring? 

				Livsmestring har i de senere år blitt et sentralt be-grep både i den offentlige samtalen og i skolen. Men hva betyr denne setningen tatt fra skolens læreplan: «Livsmestring dreier seg om å kunne forstå og å kun-ne påvirke faktorer som har betydning for mestring av eget liv.»15 Det innebærer at ungdom skal lære å håndtere utfordringer i livet og stå støtt i både med-gang og motgang. Livsmestring inkluderer fysisk og psykisk helse, livsstil, seksualitet, rus, mediebruk, forbruk og økonomi. Det handler også om verdier, finne mening med livet, relasjoner og grensesetting, samt å håndtere egne følelser og tanker. Dette er mål som praktisering av yoga kan bidra til å nå.

				Yogaens bidrag til psykisk helse

				De fleste unge rapporterer i dag at de har det bra og trives både hjemme og på skolen. Likevel viser flere undersøkelser de siste ti årene at det er en økning i psykiske helseplager blant ungdom med vekt på stress, angst og depresjon.16 

				Yoga kan bidra med å gi unge verktøy for å håndtere disse psykiske belastningene ved å tilby teknikker for stressmestring og bedre selvinnsikt, ved å bli kjent med egen kropp, følelser og tanker, noe som styrker deres mentale helse. Yoga kan være med på å redu-sere stress og forbedre trivsel hos unge.17

				Fysisk aktivitet og inaktivitet

				Dagens ungdom er blitt mer inaktive, noe som har en direkte sammenheng med deres fysiske og psy-kiske helse.18 Fysisk aktivitet har vist seg å forbedre kognitive funksjoner, inkludert konsentrasjon, opp-merksomhet og læringsevne, samtidig som det min-

				sker psykiske plager som angst og depresjon. Siden ungdom tilbringer mer tid foran skjermer, blir det også mer stillesitting for mange. 

				Yoga, med sine fysiske stillinger, bevegelse og pus-teøvelser, gir et verdifullt alternativ til annen form for fysisk aktivitet. Gjennom yoga kan ungdom oppleve praksiser som styrker både kroppen og sinnet, noe som fremmer deres mentale ro, trivsel og velvære. Å praktisere yoga kan bidra til å motvirke de negative effektene av et for stillesittende liv og hjelpe unge til å utvikle sunne levevaner.

				Medievaner

				Digitale medier er sentrale i livet til dagens ungdom, og det blir mye onlinefokus og stillesitting.19 Ungdom bruker gjerne flere timer på digitale medier daglig, og ca. 90 % av norske ungdommer er aktive på sosiale medier hver dag. Mange unge vil gjerne logge av sosiale medier, men de er redd for å glipp av noe – noe som er kjent som FOMO, «fear of missing out».20 Sosiale medier spiller en sentral rolle i de unges liv fordi mye av deres sosiale nettverk er der, men dette skaper også et press for dem.

				De mest sårbare ungdommene kan føle seg overvel-det av innholdet på sosiale medier og kan også føle seg overvåket.21 Mange unge føler også på et kon-stant press om å leve opp til standarder som presen-teres på sosiale medier, bl.a. knyttet til kropp, forbruk og popularitet. Men noe av det mest problematiske er kanskje at ungdom skroller på mobilen i de fleste situasjoner. Dermed er de mindre til stede i sitt eget livet, noe som skaper stress og også går utover evne til fokus og konsentrasjon.

				Yoga kan være et verktøy for å motvirke disse nega-tive effektene, ved å hjelpe ungdom til mer til stede-værelse, til å fokusere mer innover og minske stress. Gjennom yoga kan de unge oppleve en dypere for-

				bindelse med seg selv og bygge et sunnere forhold til sin egen kropp, sinn og emosjoner. Dette kan gi ungdom en bedre forståelse av sine egne grenser, både i forhold til skjermbruk og sosialt liv og dermed bidra til en bedre balanse i livet.

				Verktøy for positiv utvikling

				Denne boken er laget for profesjonelle fagfolk som jobber med ungdom, slik som helsepersonell og læ-rere, samt for foreldre og andre. Boken kan også være interessant for ungdommer selv. Gjennom yogafilosofi, fysiske øvelser, yogisk pust og medi-tasjon kan denne boken bidra med innsikter i yoga og yogapraksis som kan øke ungdommers positive utvikling, selvbevissthet og styrke både kropp og sinn. 

				Yogaøvelser for ungdom

				Øvelsene i denne boken har fått navn etter de ressur-sene de er ment å støtte opp om, som for eksempel ”Jeg kan finne trygghet” gjennom ”child pose” eller ”Jeg kan føle meg rolig” gjennom ”reversed child pose”. Øvelsene er designet for å hjelpe ungdom med å utvikle selvregulering, øke deres emosjonelle bevissthet og styrke evnen til å finne ro og balanse. Brukerne kan velge om de vil koble seg på navnet på øvelsen eller bruke de originale yoganavnene. Det viktigste er opplevelsen av øvelsene, og hvordan øvelsene kan støtte hver enkelt på sin unike måte.

				Hvert øvelseskapittel i boken er strukturert for å støtte ungdommens utvikling på flere nivåer: emosjonelt, sosialt og kognitivt. Kapitlene er også designet med yogafilosofiens chakralære som grunnlag. For eksem-pel knyttes rot-chakraet, eller ”muladhara,” til følelser av trygghet og sikkerhet – en essensiell del av de tid-lige psykologiske utviklingstrinnene. Når ungdom får møte øvelser som understøtter dette grunnleggende utviklingstrinnet, kan de oppleve en større følelse av stabilitet og tillit. Dette kan fremme emosjonell vekst og evnen til å møte livets utfordringer. 

				Hvert kapittel er koblet til et spesifikt chakra og tar sikte på å støtte den psykologiske utviklingen som er knyttet til dette chakraet. For eksempel fokuserer øvelser som ”Jeg deltar”/”large hand rotations” eller ”Når jeg finner ro, finner jeg min styrke/”child pose” + ”thunderbolt pose” på å hjelpe ungdom med å utvikle sosial kompetanse og finne indre balanse og styrke. Samtidig inviteres de til å koble seg på sine indre ressurser som en del av deres helhetlige utvikling. Navnet på øvelsene kan brukes som inngangsport til å få en kontakt med sine indre ressurser. 

				Kapitlene er lagt opp slik at yogaøvelsene kan brukes som terapeutiske verktøy, individuelt eller i gruppe, både hjemme, i naturen, eller i klasserommet. Hen-sikten med yogaøvelsene er å støtte opp under ung-doms positive selvutvikling og potensielt være med på å forhindre eller hele skjevutvikling. Vår intensjon med boken er at unge får glede av tilbud om yoga, slik vi beskriver den her, og at de dermed får prak-tiske yogaverktøy som kan gjøre en positiv forskjell i livet deres.

				Dette kapittelet støtter ungdommens utvikling av kroppslig identitetsdannelse og forankring. Øvelsene er laget for å hjelpe unge med å kjenne ro og fred i kroppen og bli mer bevisste på sine grunnleggende behov for mat, søvn og hvile. Øvelsene kan hjelpe dem til å sette sunne grenser ved å bli kjent med sin egen kropp og behov, og fremmer en følelse av tilhørighet, trygghet og tillit. Gjennom disse praksisene styrkes opplevel-sen av å være en som hører til, en som er trygg i egen kropp og tilværelse.

				Av Isabelle Schjelderup

				Affirmasjoner

				Jeg kan øve meg på å føle meg trygg her og nå. 

				Jeg kan øve meg på å sette grenser. 

				Jeg kan øve meg på å kjenne kroppen min, og hva den har behov for.

				Når vi går til roten av noe, så går vi til der det hele begynte. I et menneskes liv er den begynnelsen i mors mage. Her får det lille barnet alt det behøver, men etter fødselen endrer alt seg. Barnet må nå pus-te selv, holde seg varmt, fordøye mat og bli beskyttet fra farer, kort sagt overleve.

				Heldigvis er vi alle født med overlevelsesinstinkter, programmert inn i vårt nervesystem. Disse instinktene er ikke av en intellektuell karakter; de er medfødte kroppslige reaksjoner som oppstår på et helt grunn-leggende bevissthetsnivå.

				Når barnet sine basale behov blir møtt, det vil si at det blir tatt godt vare på, beskyttet, matet og gitt nok varme og nærhet av sin mor eller omsorgspersoner, vil barnet sitt nervesystemet falle til ro, og barnet vil føle seg trygg. Utviklingsteoretikeren Erik Erikson22 definerer utviklingstrinnet i denne alderen som tillit versus mistillit. Dette trinnet danner den psykologiske rammen eller fundamentet for alt som følger senere i livet. Jean Piaget kaller dette for den sensorisk-moto-riske perioden, hvor læring skjer gjennom sansene, og det kalles sensorisk bevissthet, der utviklingsopp-gaven er grunnleggende motorisk utvikling.23

				Men når barnet sine overlevelsesbehov ikke blir møtt tilstrekkelig, går nervesystemet inn i en stress-respons.24 Biologisk skjer flere ting når barnet går inn i en slik stress- og alarmrespons; hjerterytmen akselerer, de frontale hjernelappene reduserer sin aktivitet, amygdala blir stimulert, og barnet går inn i 

				en hyperaktiveringstilstand.25 Hvis denne tilstanden av stressaktivering fortsetter, kan et barn vokse opp i en konstant spenningstilstand, og en vedvarende fø-lelse av frykt kan oppstå og resultere i sosial angst.26

				Fordi barnet er i startgropen av å bygge sin lille kropp og sin emosjonelle og mentale plattform, kan denne frykten bli en livslang utfordring. Nervesystemet kan fortsette å sende beskjed: ”Noe er galt her”. Det kan lede til at barnet stadig skanner sine omgivelser for å finne ut av hva slags farer som lurer, selv når det ikke er noen umiddelbar fare til stede.27 Det kan i sin tur føre til en vedvarende fornemmelse av uro og ubehag.

				En slik mangel på trygghet og tillit til sine omgivelser kan gjøre det vanskelig å føle seg trygt forankret i livet og i verden.28 Og akkurat som du ikke ville ha tatt imot et glass med vann dersom du ikke var trygg på at vannet var rent nok til å drikke, begrenser en grunnleggende mistillit til verden ens evne til å ta imot hva verden har å tilby.

				En person som har tillit til verden, kan i større grad motta ”verden” og dens overflod. Når det første utviklingsstadiet relatert til rot-chakraet får utfolde seg normalt, og et barn dermed danner en grunnleggende følelse av trygghet og tillit, vil det være mer forankret i kroppen. Det er større sannsynlighet for at barnet blir roligere og mer sentrerte, slik at det kan fokusere på oppgaver og ta imot læring og generelt blir mer til stedeværende, både med seg selv og andre.

			

		

		
			
				

				av Anodea Judith, oversatt av Isabelle Schjelderup

MESSAGE

When we observe children interacting with one another, we can see that their
basic instinct is simply to play together irrespective of their background. Thus,
during childhood, there is not much of a sense of differentiation. However, as

peaple grow older, there i the tendency to find differences and gradually lose the

natural sense of closeness to one another. One of the causes for this development
could be the current modern education system which puts too much focus on
material development. As a result, our basic human values like warm heartedness,
forgiveness, tolerance, contentment and self-discipline remain unaddressed even

though loving kindness and compassion are our basic human nature.

It is my firm belief that study of our fundamental human values need to be
incorporated in the school curriculum so that children can be nurtured to be more
compassionate human beings. Just as we take care of the physical and mental
development of our children, we must pay equal importance to the development
of warm-heartedness in them through the use of common sense, common

experience and scientific evidence.

Therefore, T hope that this book, Yoga and Life Skills Development in School,
Childhood and Adolescence, will be useful for both physical and mental growth
of our younger generation. May it contribute in building a more peaceful society

with warm heartedness and a sense of the oneness of humanity.

7 January 2022

